
Grozījumi Segto obligāciju likumā
Izdarīt Segto obligāciju likumā (Latvijas Vēstnesis, 2021, 110. nr.) šādus grozījumus:
1. Aizstāt visā likumā, izņemot 58. panta pirmās daļas 1. punktu, vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā).
2. Aizstāt visā likumā vārdus "Finanšu un kapitāla tirgus komisijas likums" (attiecīgā locījumā) ar vārdiem "Latvijas Bankas likums" (attiecīgā locījumā).
3. Aizstāt visā likumā vārdus "normatīvie noteikumi" (attiecīgā locījumā) ar vārdu "noteikumi" (attiecīgā locījumā).
4. Aizstāt visā likumā vārdus "soda nauda" (attiecīgā locījumā) ar vārdiem "naudas sods" (attiecīgā locījumā).
5. Izteikt 3. panta pirmās daļas 7. punktu šādā redakcijā:
· 
· "7) Latvijas Bankas segto obligāciju programmu īstenošanas uzraudzību;".
6. Izteikt 93. pantu šādā redakcijā:
· 
· "93. pants. Maksājumi Latvijas Bankai
· (1) Emitents segto obligāciju programmas noteikumos paredz, ka segto obligāciju sabiedrība veic maksājumus Latvijas Bankai.
· (2) Segto obligāciju sabiedrība veic maksājumus Latvijas Bankai līdz 0,001 procentam gadā no emitēto segto obligāciju nominālvērtības, bet ne mazāk par 5000 euro gadā."
7. 95. pantā:
izteikt 1. punktu šādā redakcijā:
· 
· "1) pieprasīt novērst normatīvo aktu pārkāpumus un darbības trūkumus, tai skaitā sagatavot un ieviest plānu trūkumu vai pārkāpuma dēļ iestājušos seku novēršanai Latvijas Bankas noteiktajā termiņā;";
papildināt pantu ar 1.1 punktu šādā redakcijā:
· 
· "11) pieprasīt pārskatīt segto obligāciju programmas īstenošanas nepārtrauktības plānu vai citas politikas, procedūras un metodoloģijas;".
8. 100. pantā:
aizstāt panta nosaukumā vārdu "uzraudzības" ar vārdu "administratīvie";
izslēgt pirmās daļas 5. punktu;
papildināt pantu ar 1.1 daļu šādā redakcijā:
· 
· "(11) Par šā likuma 101. pantā minētajiem pārkāpumiem Latvijas Banka var piemērot šādus administratīvos pasākumus:
· 1) pieprasīt, lai par pārkāpumu atbildīgā fiziskā vai juridiskā persona izbeidz attiecīgo darbību;
· 2) noteikt pagaidu aizliegumu emitenta, segto obligāciju sabiedrības padomes vai valdes loceklim vai citai par pārkāpuma izdarīšanu atbildīgai fiziskai personai veikt savus amata pienākumus līdz galīgā nolēmuma spēkā stāšanās brīdim, bet ne ilgāk kā divus gadus.";
izslēgt otro daļu;
aizstāt trešajā daļā vārdu "uzraudzības" ar vārdu "administratīvo" un izslēgt vārdus "un kapitāla".
9. Izteikt 101. pantu šādā redakcijā:
· 
· "101. pants. Sankciju vai administratīvo pasākumu piemērošana
· Latvijas Banka šā likuma 100. pantā noteiktās sankcijas un administratīvos pasākumus var piemērot par šādiem pārkāpumiem:
· 1) kredītiestāde emitē segtās obligācijas bez segto obligāciju programmas īstenošanas atļaujas saņemšanas;
· 2) kredītiestāde saņēmusi atļauju segto obligāciju programmas īstenošanai, sniedzot nepatiesas ziņas vai izmantojot citus nelikumīgus līdzekļus;
· 3) emitents emitē tādas segtās obligācijas, kuras nenodrošina ieguldītāju un segto obligāciju kreditoru tiesību ievērošanu emitenta maksātnespējas procesā vai emitenta noregulējumā;
· 4) emitents emitē tādas segtās obligācijas, attiecībā uz kurām nav ievērotas seguma aktīviem piemērojamās prasības, tai skaitā prasības attiecībā uz seguma aktīvu sarakstu;
· 5) emitents emitē tādas segtās obligācijas, kuras ir nodrošinātas ar aktīviem, kas atrodas ārpus dalībvalsts;
· 6) kredītiestādes grupas ietvaros emitē iekšēji emitētas segtās obligācijas, pārkāpjot prasības par seguma aktīvu izmantošanu kredītiestādes grupā;
· 7) emitents vai segto obligāciju sabiedrība nenodrošina seguma portfeļa atbilstību šā likuma prasībām;
· 8) emitents vai segto obligāciju sabiedrība neievēro atvasināto instrumentu līgumu izmantošanas prasības;
· 9) emitents vai segto obligāciju sabiedrība nenodrošina prasības par seguma aktīvu nošķiršanu;
· 10) emitents vai segto obligāciju sabiedrība pārkāpj informācijas atklāšanas prasības vai nesniedz pilnīgu vai precīzu informāciju Komisijai, tostarp par emitenta saistībām, kā arī seguma portfeļa uzraugam vai īpašajam administratoram;
· 11) emitents vai segto obligāciju sabiedrība ilgstoši neuztur seguma portfeļa likviditātes rezerves;
· 12) emitents, kas emitē segtās obligācijas, piemērojot pagarināma termiņa struktūras, vai segto obligāciju sabiedrība nav izpildījusi pagarināma termiņa struktūru nosacījumus;
· 13) emitents pārkāpj informācijas atklāšanas prasības vai nesniedz pilnīgu vai precīzu informāciju ieguldītājam;
· 14) emitents, atsavinātājs vai segto obligāciju sabiedrība neievēro ziņošanas par iespējamiem un faktiskiem pārkāpumiem prasības;
· 15) regulas Nr. 575/2013 129. pantā noteikto riska darījumu segto obligāciju veidā prasību pārkāpumiem;
· 16) regulas Nr. 575/2013 178. pantā noteikto parādnieka saistību neizpildes prasību pārkāpumiem."
10. Izteikt 102. panta pirmo daļu šādā redakcijā:
· 
· "(1) Par šā likuma 101. panta 1., 2., 4., 6.,  7., 9., 10., 11., 12., 13., 15. un 16. punktā minētajiem pārkāpumiem Latvijas Banka ir tiesīga piemērot juridiskajai personai naudas sodu līdz 10 procentiem no iepriekšējā finanšu gada neto ienākumu summas, kas atbilst summai, kuru saskaņā ar regulu Nr. 575/2013 izmanto, lai aprēķinātu operacionālā riska pašu kapitāla prasību saskaņā ar pamatrādītāja pieeju."
11. Papildināt likumu ar 102.1 pantu šādā redakcijā:
· 
· "102.1 pants. Noilgums
· (1) Latvijas Banka ir tiesīga ierosināt lietu ne vēlāk kā piecu gadu laikā no pārkāpuma izdarīšanas dienas, bet, ja pārkāpums ir ilgstošs, — no pārkāpuma izbeigšanas dienas.
· (2) Šā panta pirmajā daļā noteiktā noilguma termiņa skaitīšanu aptur ar lietas ierosināšanas dienu.
· (3) Lēmumu par šajā likumā noteikto sankciju un administratīvo pasākumu piemērošanu Latvijas Banka var pieņemt divu gadu laikā no lietas ierosināšanas dienas.
· (4) Latvijas Banka izbeidz lietu, ja šā panta trešajā daļā noteiktajā termiņā nav pieņemts lēmums par šajā likumā noteikto sankciju un administratīvo pasākumu piemērošanu."
12. 103. pantā:
aizstāt panta nosaukumā vārdu "uzraudzības" ar vārdu "administratīvo";
izteikt pirmo daļu šādā redakcijā:
· 
· "(1) Latvijas Banka informāciju par personām piemērotajām sankcijām un administratīvajiem pasākumiem ievieto savā tīmekļvietnē, norādot ziņas par personu (fiziskai personai – vārds, uzvārds; juridiskai personai – nosaukums un reģistrācijas numurs), tās izdarīto pārkāpumu (veids, piemērotā sankcija, administratīvais pasākums, lēmuma spēkā stāšanās datums), kā arī informāciju par Latvijas Bankas izdotā administratīvā akta pārsūdzēšanu un pieņemto tiesas nolēmumu. Informāciju publisko bez kavēšanās, pēc tam kad adresāts ir informēts par piemērotajām sankcijām un administratīvajiem pasākumiem.";
papildināt otro daļu pēc vārda "sankcija" ar vārdiem "vai administratīvais pasākums";
aizstāt piektajā daļā vārdu "uzraudzības" ar vārdu "administratīvajiem".

